शेयर की तस्वीरें, बोले- क्या मेरे बॉलीवुड डेब्यू का वक्त आ गया
Shah Rukh Khan Invites US Ambassador Eric Garcetti At Mannat. शाहरुख खान ने भारत में नियुक्त नए अमेरिकी राजदूत एरिक गार्सेटी को अपने घर मन्नत आने का इनविटेशन दिया। एरिक ने मंगलवार रात ट्विटर पर शाहरुख के साथ मुलाकात की तस्वीरें शेयर करते हुए अपनी खुशी जाहिर की।
भारत में आए नए अमेरिकी राजदूत एरिक गार्सेटी शाहरुख खान से मिलने उनके घर मन्नत पहुंचे। एरिक ने मंगलवार रात ट्विटर पर शाहरुख के साथ मुलाकात की तस्वीरें शेयर करते हुए अपनी खुशी जाहिर की।
क्या यह मेरे बॉलीवुड डेब्यू का समय है?- एरिक
US के ब्रांड अंबेसडर एरिक ने पोस्ट शेयर करते हुए लिखा- क्या यह मेरे बॉलीवुड डेब्यू का समय है? सुपरस्टार के साथ शानदार बातचीत हुई। इस दौरान मैंने बॉलीवुड फिल्म इंडस्ट्री के बारे में जाना और मैंने बॉलीवुड और हॉलीवुड के उन पहलुओं पर बात की जिसका कल्चरल इम्पैक्ट दुनियाभर में देखने को मिला है।​
स्वेटशर्ट और डेनिम में दिखे शाहरुख, पत्नी गौरी भी साथ नजर आईं 
शेयर की गई पहली तस्वीर में शाहरुख और एरिक साथ पोज देते नजर आ रहे हैं। वहीं दूसरी फोटो में शाहरुख, गौरी और उनकी मैनेजर पूजा ददलानी भी एरिक के साथ दिखाई दे रही हैं। इस दौरान किंग खान ब्लैक स्वेटशर्ट, मैचिंग डेनिम और कैप में नजर आ रहे हैं, वहीं उनके साथ गौरी भी ब्लैक आउटफिट में दिखाई दे रही हैं।
फोटो में दिखा मन्नत का आलीशान कमरा
जिस कमरे में एरिक ने शाहरुख से मुलाकात की , उसके एक तरफ लाल ईंट की दीवार नजर आ रही है। दीवार के ऊपर बेहद खूबसूरत पेंटिंग टंगी है। कमरे की छत पर एक झूमर लटका हुआ है, तस्वीर में कॉफी टेबल के साथ काउच भी नजर आ रहे हैं।
फैंस ने दिए मजेदार रिएक्शन्स 
शाहरुख की ये फोटोज देखने के बाद फैंस कमेंट सेक्शन में बेहद मजेदार रिएक्शन दे रहे हैं। एक फैने लिखा- ‘क्या शाहरुख समय के साथ जवान हो रहे हैं?’ दूसरे फैन ने लिखा- अपनी विजिट के दौरान आप एकमात्र बुद्धिमान इंसान से मिले। वो भारत का चेहरा हैं, उनके जैसा कोई कभी भी नहीं हो सकता है। तीसरे फैन ने लिखा- इंडिया को SRK पर गर्व है।
